# Copa Uruguai de futbol

La Copa Uruguai (oficialment anomenada Copa Agrupació Uruguaiana de Futbol) fou un torneig de futbol organitzat per la Federació de Futbol de les Illes Balears entre els anys 1956 i 1968. Fou disputat pels equips de les Illes Balears.

## Història

El torneig va néixer amb motiu de la donació d'un trofeu que el cònsol de l'Uruguai a Palma va fer a la Federació de Futbol de les Illes Balears. L'ens federatiu va posar en joc la copa amb la disputa d'una edició del torneig cada temporada i va establir que per aconseguir-lo calia guanyar-ne tres edicions consecutives o cinc d'alternes. En total es varen disputar dotze edicions fins que la copa va ser adjudicada.
Al llarg de la seva disputa la competició fou jugada sota diverses fórmules: eliminatòries directes (temporada inicial), fase de grups i eliminatòries finals (1957 a 1960), grup únic (1961 a 1964) i fase de grups i final (1965 a 1968). En les primeres edicions només fou disputada només per equips de Mallorca; des de la temporada 1962-63 s'incorporà un equip eivissenc: la SE Eivissa i des de la temporada 1964-65 varen participar-ne clubs de Menorca. Per tant, va ser una competició d'abast balear.
Finalment va endur-se el trofeu l'Atlètic Balears, que va imposar-se en quatre edicions, les tres darreres de manera consecutiva; això li va donar la possessió de la copa en propietat i el torneig va finalitzar.

## Edicions

| Edició | Temporada | Campió | Subcampió |
| I edició | 1956-57 | CE Felanitx | CE Espanya |
| II edició | 1957-58 | CE Manacor | UE Alaró |
| III edició | 1958-59 | CE Atlètic Balears | CE Felanitx |
| IV edició | 1959-60 | CF Sóller | UE Poblera |
| V edició | 1960-61 | CE Felanitx | UE Alaró |
| VI edició | 1961-62 | UE Alaró | CE Felanitx |
| VII edició | 1962-63 | SE Eivissa | CE Manacor |
| VIII edició | 1963-64 | CE Soledat | CE Atlètic Balears |
| IX edició | 1964-65 | UE Maó | CE Atlètic Balears |
| X edició | 1965-66 | CE Atlètic Balears | CE Menorca |
| XI edició | 1966-67 | CE Atlètic Balears | Atlètic de Ciutadella |
| XII edició | 1967-68 | CE Atlètic Balears | UE Maó |

## Palmarès

| Equip | Campionat | Edicions | Subcampió | Edicions |
| CE Atlètic Balears | 4 | 1959, 1966, 1967, 1968 | 2 | 1964, 1965 |
| CE Felanitx | 2 | 1957, 1961 | 2 | 1959, 1962 |
| UE Alaró | 1 | 1962 | 2 | 1958, 1961 |
| CE Manacor | 1 | 1958 | 1 | 1963 |
| Unió Esportiva Maó | 1 | 1965 | 1 | 1968 |
| CF Sóller | 1 | 1960 | 0 | -- |
| SE Eivissa | 1 | 1963 | 0 | -- |
| CE Soledat | 1 | 1964 | 0 | -- |
| CE Espanya | 0 | -- | 1 | 1957 |
| UE Poblense | 0 | -- | 1 | 1960 |
| CE Menorca | 0 | -- | 1 | 1966 |
| Atlètic de Ciutadella | 0 | -- | 1 | 1967 |

## Referències

* 1 2 3 4 García Gargallo, Manuel. «La Copa Uruguay de fútbol en Baleares. Un torneo olvidado» (en castellà). Cuadernos de Fútbol (CIHEFE), núm. 131, 01-05-2021. Arxivat de l'original el 9 de juny 2023. [Consulta: 1r maig 2021].
* ↑ «El equipo de la 'S.D. Ibiza', campeón de 'Copa Uruguay'» (en castellà). Diario de Ibiza, 27-11-1962, pàg. 5.

## Bibliografia

* AA.VV. Gran Enciclopèdia de Mallorca. 19 Vol.. Palma: Promomallorca edicions, 1988-91. ISBN 84-86617-02-2.
* García Gargallo, Manuel «La Copa Uruguay de fútbol en Baleares. Un torneo olvidado». Cuadernos de Fútbol. CIHEFE, 131, 01-05-2021. Arxivat de l'original el 2023-06-09. ISSN: 1989-6379 [Consulta: 1r maig 2021].